

**REPUBLIKA E SHQIPËRISË**

**INSTITUTI I STUDIMEVE TË KRIMEVE DHE PASOJAVE TË KOMUNIZMIT**

Rr: “e Saracëve”, Tiranë

e-mail: [info@iskk.gov.al](mailto:info@iskk.gov.al)

Nr.\_\_\_\_\_\_Prot. Tiranë më / /2025

**Për: ORGANET DHE AGJENCITË E SPECIALIZUARA/ MULTIMEDIA**

**FTESË PËR NEGOCIATA**

1. **PREZANTIM I PËRGJITHSHËM I ISNTITUTIT TË STUDIMEVE TË KRIMEVE DHE PASOJAVE TË KOMUNIZMIT**

Instituti i Studimeve për Krimet dhe Pasojat e Komunizmit (ISKK) në Shqipëri, është miratuar nga Parlamenti shqiptar me Vendimin nr. 10242, të datës 25. 2. 2010, si Institucion Publik Qendror dhe i Pavarur, që gëzon statusin e personit juridik. Instituti i Studimit të Krimeve dhe Pasojave të Komunizmit në Shqipëri financohet nga buxheti i shtetit.

Misioni i ISKK është të studiojë dhe të vlerësojë objektivisht krimet dhe dëmet e komunizmit në Shqipëri, t’i zbardhë dhe t’i dëshmojë ato në mënyrë të dokumentuar dhe të pakontestueshme.

Në mbështetje të germës *“b”,* të nenit 7, të Ligjit Nr. 9643, datë 20.11.2006 “*Për Prokurimin Publik*” i ndryshuar,VKM-së nr.1195 datë 05.08.2008 *“Për blerjen, zhvillimin, prodhimin e bashkëprodhimin e programeve të reklamave për trasmetim nga operatorët radiotelevizivë ose botim në mediat e shkruara, dhe për kontratat, për kohë trasmetimi, nga organet e administratës shtetërore”*, ISKK kërkon të realizojë një video-produksion, në formën e një dukumentari, të titulluar **“*15 vite nga krijimi i ISKK - nj****ë* ***përballje shkencore me pasojat e diktaturës komuniste*”**, sipas kritereve të përcaktuara në vijim:

1. **OBJEKTI**

Prodhimi i një filmi dokumentar në formë video-produksioni mbi 15 vjetorin e aktivitetit të ISKK me titull**“*15 vite nga krijimi i ISKK - nj****ë* ***përballje shkencore me pasojat e diktaturës komuniste*”.**

1. **QËLLIMI DHE NEVOJA E REALIZIMIT TË FILMIT**

Në zbatim të Ligjit Nr. 10 242, datë 25.2.2010, për “Institutin e Studimeve për Krimet dhe Pasojat e Komunizmit në Shqipëri”, dhe bazuar në eksperiencat e ISKK se meparshme si dhe e ekperiencat e ngjashme të institucioneve homologe dhe mbi impaktin e gjërë që ofron materiali filmik, ISKK kërkon të kryhet shërbimi për realizimin e një video-produksioni, në formën e një dukumentari per veprimtarine e tij pergjate 15 viteve qe nga krijimi i Institutit. Arsyet e prodhimit të tij janë:

* **Verifikimi dhe evidentimi i arritjeve të ISKK-së** me qëllim informimin e publikut të gjerë dhe institucioneve arsimore kombëtare mbi veprimtarinë shkencore, botuese dhe edukative të institutit gjatë viteve të funksionimit të tij.
* **Krijimi i një baze të dhënash gjithëpërfshirëse** mbi produktet dhe aktivitetet e realizuara nga ISKK gjatë 15 viteve të ekzistencës, duke përzgjedhur dhe promovuar arritjet më cilësore të institutit në shërbim të transparencës, dhe dokumentimit të punës së tij.

Video-produksioni do të shfaqet në faqen zyrtare të ISKK, në rrjetet sociale që përdor ISKK, dhe do të shfaqet në aktivitetin promovues që do të zhvillojë ISKK me rastin e 15 vjetorit të krijimit të saj. Gjithashtu ky dokumentar do të shfaqet në shkolla dhe aktivitete të ndryshme në kuadër të misionit te ISKK-së.

1. **KONCEPTI I PROJEKTIT**

Projekti synon përgatitjen e një dokumentari televiziv, që paraqet shkurtimisht veprimtarinë e ISKK në 15 vite (2010-2025) përmes informacionit dhe statistikave të prodhimeve të ISKK, në veçanti botimet studimore dhe të ciklit të botimeve Ad Memorandum, si dhe të kolanës së Enciklopedisë së Viktimave të Terrorit Komunist; produksionit audioviziv të viktimave të

diktaturës, duke përfshirë konferencat shkencore, leksionet studimore mbi krimet e kryera gjatë regjimit komunist dhe veprimtaritë përkujtimore të organizuara nga ISKK. Kohëzgjatja do të jetë 10 minuta.

1. **FONDI LIMIT**

Fondi Limit i përcaktuar është **684.933 (*gjashtëqind tetëdhjetë e katër mijë e nëntëqind e tridhjetë e tre***) **Lekë me TVSH.**

1. **AFATI KOHOR PËR DORËZIMIN E OFERTAVE TË PJESMARRËSVE**

**Ofertat duhet të dorëzohen pranë ambjenteve të ISKK-së më datë 14.10.2025 ora 10:00. Komisioni nuk do të pranojë asnjë ofertë e cila do të dorëzohet tej afatit të përcaktuar.**

Oferta ekonomike do të jetë e paraqitur në monedhën Lek.

Ofertat duhet të jenë të mbyllura në zarf, me emrin e negociuesit, të vulosura dhe do të dorëzohen nga përfaqësuesit e operatorit ekonomik pranë ambjenteve të ISKK në orën dhe datën e përcaktuar.

Ofertuesit kanë të drejtë të marrin pjesë në procesin e hapjes së ofertave me përfaqësuesit e tyre ligjorë ose me personat e autorizuar me autorizimin përkatës.

1. **SPECIFIKIMET TEKNIKE**

Ne menyre qe informacioni i transmetuar përmes këtij projekti dhe i gjithë kompozimi të jetë vizualisht tërheqës dhe i perceptueshëm nga të gjithë, nevojitet një koncept interesant regjisorial, si dhe bazuar në sa më sipër, subjekti i kontraktuar duhet të garantojë që i ka të gjitha kapacitetet e nevojshme për të siguruar një shërbim cilësor dhe në përputhje me specifikimet e mëposhtme:

* Të jetë aktive në treg përgjatë dy viteve të fundit.
* Të paraqesi pune të cilat dëshmojnë një ndjeshmëri sociale që përkon me misionin e ISKK-së.
* Të ketë mundësinë të dedikojë një pjestar të stafit për realizimin e projektit, i cili do të kryej komunikimin me ISKK-në përgjatë të gjithë afateve të kontratës.
* Të ketë experience pune me banka apo institucione financiare, të paktën vitin e fundit.
* Të jetë krijues dhe i kualifikuar,i aftë për të hartuar koncepte krijuese me udhëzime nga ekipi i ISKK-së.

 Shërbimet e kërkuara duhet të përbajnë specifikat teknike të mëposhtme:

1. Regjisor
2. Drejtor i Fotografisë
3. Montazhi
4. Efekte Vizuale
5. Rregullimi i Ngjyrave
6. Regjistrimi i Zërit
7. Masterizimi i zërit
8. Qera pajisje kamerash
9. Qera pajisje ndriçimi
10. Blerja e Muzikës dhe të drejtat e autorit
11. Aktor për narracionin
12. Transkriptim i intervistave
13. Përkthimi & Titrimi
14. Transporti

Metodologjia

* Kompania do të konceptojë dhe do të realizojë Video-produksionin, në bazë të tekstit paraprak të dhënë nga ISKK.
* Kompania duhet të tregojë aftësinë për zhvillimin dhe prodhimin e dokumentarëve sipas praktikave më të mira bashkëkohore duke siguruar kreativitet dhe novacion.
* Kompania do të punoje ngushtësisht me ISKK-në për të integurar kërkesat që do të ketë ISKK për sa i përket permbajtes dhe paraqitjes audiovizuale të projektit.
* Kompania do të paraqesë një plan pune duke specifikuar fazat e prodhimit të video-produksonit.
* Kompania do të paraqesë ofertën financiare të shumës totale të prodhimit të vide-produksionit.
* Kompania duhet të sigurojë që gjuha e përdorur në video do të jetë gjuha shqip zyrtare. Mesazhet të jenë sa më të kuptueshme për audiencën.

Prodhimet e pritshme nga kompania

* Kompania do të përgatisë Video-Produksionin sipas përmbajtjes së tekstit që do ti jepet nga ISKK-ja.
* Përzgjedhjen e muzikës si dhe sigurimin e të drejtave të autorit për trasmetim.
* Dorëzimi i produktit final duhet të jetë format full HD.

Kohëzgjatja e video-s së plotë duhet të jetë **10 minuta**.

KËRKESA MBI DOKUMENTACIONIN KUALIFIKUES

1. Ekstraktin e Regjistrit Tregtar për të dhënat e Subjektit dhe Ekstraktin mbi Historikun e Subjektit, të lëshuar nga Qendra Kombëtare e Regjistrimit, që vërteton subjekti nuk është në proces falimentimi (statusi aktiv).
2. Deklaratë që nuk ndodhet në kushtet e konfliktit të interest.
3. Deklaratë mbi përmbushjen e specifikimeve teknike dhe termave të referencës.
4. Bilancin e vitit të fundit ose deklaratën e tatim fitimit. Të jetë pozitiv.

***Të gjithë dokumentet duhet të jenë origjinale ose kopje të noterizuara të tyre. Rastet e mosdorëzimit të një dokumenti ose të dokumenteve të rreme e të pasakta, konsiderohen si kushte për skualifikim.***

1. **KRITERET E VLERËSIMIT DHE VLERËSIMI PËRFUNDIMTAR**

Bazuar në VKM nr.1195, datë 05.08.2008 , përzgjedhja e ofertave do të bëhet me sistem pikëzimi si më poshtë:

|  |  |
| --- | --- |
| **Kriteret e vlerësimit** | **Pikët** |
| Ideja e realizimit të video-produksionit/ Metodologjia e propozuar | 0-30 |
| Oferta ekonomike | 0-30 |
| Kualifikimi i stafit kryesor | 0-20 |
| Përvoja në punë të ngjashme | 0-10 |
| Transferimi i njohurive/ informacionit tek shikuesit / dëgjuesit | 0-10 |

Komisioni do të shqyrtojë ofertat e paraqitura dhe do të komunikojë renditjen e subjekteve brenda një afati prej 3 (tri) ditësh kalendarike.

**DREJTORI EKZEKUTIV**

**ÇELO HOXHA**